CELEX: 41991D0589
Language: el
Date: 1991-11-11 00:00:00
Title: 91/589/ΕΚΑΧ: Απόφαση των αντιπροσώπων των κυβερνήσεων των κρατών μελών, που συνήλθαν στα πλαίσια του Συμβουλίου της 11ης Νοεμβρίου 1991 με την οποία διαγράφεται η Γιουγκοσλαβία από τον πίνακα των δικαιούχων του κοινοτικού καθεστώτος γενικευμένων δασμολογικών προτιμήσεων για το 1991

Avis juridique important

|

41991D0589

91/589/ΕΚΑΧ: Απόφαση των αντιπροσώπων των κυβερνήσεων των κρατών μελών, που συνήλθαν στα πλαίσια του Συμβουλίου της 11ης Νοεμβρίου 1991 με την οποία διαγράφεται η Γιουγκοσλαβία από τον πίνακα των δικαιούχων του κοινοτικού καθεστώτος γενικευμένων δασμολογικών προτιμήσεων για το 1991  

Επίσημη Εφημερίδα αριθ. L 315 της 15/11/1991 σ. 0050 - 0050

ΑΠΟΦΑΣΗ ΤΩΝ ΑΝΤΙΠΡΟΣΩΠΩΝ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ, ΠΟΥ ΣΥΝΗΛΘΑΝ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ της 11ης Νοεμβρίου 1991 με την οποία διαγράφεται η Γιουγκοσλαβία από τον πίνακα των δικαιούχων του κοινοτικού καθεστώτος γενικευμένων δασμολογικών  προτιμήσεων για το 1991 (91/589/ΕΚΑΧ)ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΗΣ ΕΥΡΩΠΑΪΚΗΣ ΚΟΙΝΟΤΗΤΑΣ ΑΝΘΡΑΚΑ ΚΑΙ ΧΑΛΥΒΑ, ΠΟΥ ΣΥΝΗΛΘΑΝ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ,  Εκτιμώντας:  ότι η έκκληση που απηύθυνε η Ευρωπαϊκή Κοινότητα και τα κράτη μέλη, που συνήλθαν στα πλαίσια της Ευρωπαϊκής Πολιτικής Συνεργασίας, στις 6 Οκτωβρίου 1991, στο Haarzuilens, για την τήρηση της συμφωνίας καταπαύσεως του πυρός που επετεύχθη στις 4 Οκτωβρίου  1991 στη Χάγη, δεν εισακούστηκε- ότι η επικρατούσα κατάσταση στη Γιουγκοσλαβία δεν επιτρέπει πλέον τη διατήρηση της χώρας αυτής στον πίνακα των δικαιούχων γενικευμένων δασμολογικών προτιμήσεων,  Σε συμφωνία με την Επιτροπή,  ΑΠΟΦΑΣΙΖΟΥΝ:  Άρθρο 1  Η λέξη "Γιουγκοσλαβία" διαγράφεται από τον πίνακα του παραρτήματος της απόφασης 90/672/ΕΚΑΧ (1).  Άρθρο 2  Το άρθρο 1 δεν εφαρμόζεται στα προϊόντα, καταγωγής Γιουγκοσλαβίας, που εισάγονται στην Κοινότητα πριν από την ημερομηνία ενάρξεως ισχύος της παρούσας απόφασης.  Άρθρο 3  Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.  Βρυξέλλες, 11 Νοεμβρίου 1991.  Ο Πρόεδρος H. J. SIMONS (1) ΕΕ αριθ. L 370 της 31. 12. 1990, σ. 133.